2008 թվականի հոկտեմբերի 12 -ին Ղրիմի բնակիչներ Վիկտորը, նրա կինը` Ելենան և ընտանիքի բարեկամ Վլադիմիր Պետրովիչ Բոյկան զբոսնում էին Սիմֆերոպոլի անտառի ջրամբարի մոտ: Մոտավորապես ժամը 14-ն էր, երբ նստեցին, Վիկտորն սկսեց լուսանկարչական ապարատով նկարներ անել. երկինքը մաքուր էր, արևոտ, միայն մի փոքր ամպի ծվեններ կային: Հանկարծ նա ճակատի հատվածում ճնշում զգաց և նույն պահին էլ աչքին զարնեց կապույտ երկնքում թռչող մի կլոր օբյեկտ: Արևի ուժեղ ճառագայթներն անդրադարձան, թե ինչ, բայց օբյեկտը կիսաթափանց երևաց, այն հորիզոնից 35-40 աստիճան բարձր էր, արագ սլանում էր Ստրոգանովկա և Դենիսովկա գյուղերին մոտ և կարծես մոտեցավ Չաթր-Դաղ լեռանը, որն հավանաբար ՉԹՕ-ների ստորգետնյա բազան էր: Օբյեկտը թռչում էր անաղմուկ և ուղևոր փոխադրող սովորական ինքնաթիռից արագ, առանց հետքի,որը սովորաբար երևում է թռչող ինքնաթիռի հետևից: Վիկտորը 5-6 անգամ փորձեց նկարել, բայց ոչ մի կադր, ոչինչ չստացվեց: Կարծես հատուկ ձևով խափանվել էր լուսանկարչական սարքը: